CELEX: 32013R0426
Language: hu
Date: 2013-05-08 00:00:00
Title: A Bizottság 426/2013/EU rendelete ( 2013. május 8. ) az 1120/2009/EK, az 1121/2009/EK és az 1122/2009/EK rendeleteknek a horvátországi közvetlen kifizetésekre vonatkozó végrehajtási szabályok tekintetében történő kiigazításáról

9.5.2013   
            
            
               HU
            
            
               Az Európai Unió Hivatalos Lapja
            
            
               L 127/17
            
         A BIZOTTSÁG 426/2013/EU RENDELETE
   (2013. május 8.)
   az 1120/2009/EK, az 1121/2009/EK és az 1122/2009/EK rendeleteknek a horvátországi közvetlen kifizetésekre vonatkozó végrehajtási szabályok tekintetében történő kiigazításáról
   AZ EURÓPAI BIZOTTSÁG,
   tekintettel Horvátország csatlakozási szerződésére és különösen annak 3. cikke (4) bekezdésére,
   tekintettel Horvátország csatlakozási okmányára és különösen annak 50. cikkére,
   mivel:
   
               (1)
            
            
               2013. július 1-jén esedékes Horvátország uniós csatlakozása.
            
         
               (2)
            
            
               A csatlakozási okmány V. mellékletének 4.III. szakasza értelmében a mezőgazdasági termelők részére a 2013. naptári évre nyújtott közvetlen kifizetések visszatérítésének feltétele az, hogy Horvátország a csatlakozását megelőzően a vonatkozó bizottsági és tanácsi rendeletekben az ilyen közvetlen kifizetésekkel kapcsolatban megállapított szabályokkal azonos szabályokat alkalmazzon. Horvátország úgy határozott, hogy csatlakozása után az egységes támogatási rendszert alkalmazza. A közös agrárpolitika keretébe tartozó közvetlen támogatási rendszerek közös szabályainak megállapításáról és a mezőgazdasági termelők részére meghatározott támogatási rendszerek létrehozásáról szóló, 2009. január 19-i 73/2009/EK tanácsi rendelet (1) 3. fejezete III. címének megfelelően ezért a 2013-as év lesz a támogatási rendszer alkalmazásának első éve Horvátországban.
            
         
               (3)
            
            
               A támogatási jogosultságok eladásából történő visszatartásra vonatkozó horvátországi rendelkezéseknek meg kell egyezniük az egységes támogatási rendszert regionálisan alkalmazó többi tagállamban érvényes ilyen jellegű rendelkezésekkel.
            
         
               (4)
            
            
               A 73/2009/EK rendelet a közös agrárpolitika keretébe tartozó, mezőgazdasági termelők részére meghatározott közvetlen támogatási rendszerek közös szabályainak megállapításáról és a mezőgazdasági termelők részére meghatározott egyes támogatási rendszerek létrehozásáról szóló 73/2009/EK tanácsi rendelet III. címében előírt egységes támogatási rendszer végrehajtására vonatkozó részletes szabályok megállapításáról szóló, 2009. október 29-i 1120/2009/EK bizottsági rendelet (2) 21. cikkével összefüggésben értelmezett 57. cikkének (2) bekezdésével összhangban az egységes támogatási rendszert alkalmazó új tagállamok felhasználhatják a nemzeti tartalékot támogatási jogosultságok kiutalására vagy a támogatási jogosultságok értékének növelésére azon mezőgazdasági termelők esetében, akik olyan ágazattal kapcsolatban hajtottak végre beruházást, amelyekben a termeléshez kötött támogatást teljes egészében vagy részlegesen integrálták az egységes rendszerbe. Az ilyen beruházásoknál a referencia időszaknak az az év tekintendő, amikor az adott ágazat integrálásáról dönt a tagállam. Horvátországra is ezeket a szabályokat kell alkalmazni a befektetések tekintetében, mivel az ország termeléshez kötött támogatásokat alkalmazott egyes, a termeléshez nem kötődő egységes fizetési rendszerbe integrálandó ágazatokban. Helyénvaló ezért az 1120/2009/EK rendelet 21. cikke (1) bekezdésének céljából határidőt kitűzni Horvátországban a befektetések befejezésére.
            
         
               (5)
            
            
               Az 1120/2009/EK rendelet 2. fejezete szabályokat állapít meg az egységes támogatási rendszer végrehajtására az egységes területalapú támogatási rendszert alkalmazó új tagállamokban. Ez a fejezet vonatkozik Horvátországra is, mivel az ország úgy határozott, hogy az Unióhoz való csatlakozás időpontjától kezdve alkalmazza az egységes támogatási rendszert.
            
         
               (6)
            
            
               A 73/2009/EK tanácsi rendeletnek az ugyanezen rendelet IV. és V. címében a mezőgazdasági termelők részére meghatározott támogatási rendszerek tekintetében történő alkalmazására vonatkozó részletes szabályok megállapításáról szóló, 2009. október 29-i 1121/2009/EK bizottsági rendelet (3) III. melléklete meghatározza a kecskékre vonatkozó támogatással támogatható területeket és V. melléklete rögzíti a rendelet 63. cikkében említett átlagos tejhozamokat. Horvátország 2012. szeptember 14-én kelt levelében közölte a Bizottsággal az említett mellékletekbe belefoglalandó információkat.
            
         
               (7)
            
            
               A 73/2009/EK tanácsi rendeletnek a kölcsönös megfeleltetés, a moduláció és az integrált igazgatási és ellenőrzési rendszer tekintetében, az említett rendeletben létrehozott, mezőgazdasági termelők részére meghatározott közvetlen támogatási rendszerek keretében történő végrehajtására vonatkozó részletes szabályok megállapításáról, valamint az 1234/2007/EK tanácsi rendeletnek a kölcsönös megfeleltetés tekintetében, a borágazatban meghatározott támogatási rendszer keretében történő végrehajtására vonatkozó részletes szabályok megállapításáról szóló, 2009. november 30-i 1122/2009/EK bizottsági rendelet (4) 3. cikke meghatározza, hogy a 73/2009/EK rendelet 6. cikkének (2) bekezdése céljából hogyan kell tagállami szinten meghatározni a referenciaarányt az állandó legelőként hasznosított földterületek fenntartása esetén. Célszerű Horvátország csatlakozását figyelembe venni e tekintetben.
            
         
               (8)
            
            
               A 73/2009/EK rendelet 57a. cikkének értelmében Horvátországnak aknamentesítéssel kapcsolatos külön nemzeti tartalékot kell létrehoznia, amelyből kiutalásra kerülnek az aknamentesített területekre vonatkozó támogatási jogosultságok. Az 1122/2009/EK rendeletben a támogatási jogosultságok azonosítására és nyilvántartására, valamint a támogatási jogosultságok kiosztása iránti kérelmekre vonatkozó szabályokat kell alkalmazni a aknamentesített területekre vonatkozó támogatási jogosultságokra is.
            
         
               (9)
            
            
               Az 1120/2009/EK, az 1121/2009/EK és az 1122/2009/EK rendeletet ezért ennek megfelelően ki kell igazítani,
            
         ELFOGADTA EZT A RENDELETET:
   1. cikk
   Az 1120/2009/EK rendelet kiigazítása
   Az 1120/2009/EK rendelet a következőképpen módosul:
   
               1.
            
            
               A 16. cikk (3) bekezdése a következő albekezdéssel egészül ki:
               „Horvátország esetében az ezen cikk (1) és (2) bekezdésének megfelelő százalékos csökkentések a támogatási jogosultság értékéből levont olyan engedményes összeg levonása után alkalmazandók, amely egyenértékű a 73/2009/EK rendelet 59. cikkének (1) bekezdése szerint kiszámított egységenkénti értékkel.”
            
         
               2.
            
            
               A 21. cikk a következő bekezdéssel egészül ki:
               „(3)   Az (1) bekezdés értelemszerűen alkalmazandó Horvátország esetében az ország által 2013-tól alkalmazott egységes támogatási rendszerbe integrálandó ágazatokban végrehajtott befektetésekre. Csak a 2013. január 1-je előtt befejezett befektetések vehetők figyelembe.”
            
         
               3.
            
            
               A 2. fejezet III. címének címe helyébe a következő lép:
            
         
               4.
            
            
               A 28. cikk (1) bekezdésének helyébe a következő szöveg lép:
               „(1)   Amennyiben e fejezet másként nem rendelkezik, e rendeletet az egységes területalapú támogatási rendszert alkalmazó új tagállamok és Horvátország esetében kell alkalmazni.”
            
         2. cikk
   Az 1121/2009/EK rendelet kiigazítása
   Az 1121/2009/EK rendelet a következőképpen módosul:
   
               1.
            
            
               A III. melléklet helyébe a következő szöveg lép:
               
                  „III. MELLÉKLET
                  
                     A KECSKEFÉLÉKRE VONATKOZÓ TÁMOGATÁSSAL TÁMOGATHATÓ TERÜLETEK
                  
                  
                              1.
                           
                           
                              Bulgária: az ország teljes területe.
                           
                        
                              2.
                           
                           
                              Horvátország: az ország teljes területe.
                           
                        
                              3.
                           
                           
                              Ciprus: az ország teljes területe.
                           
                        
                              4.
                           
                           
                              Portugália: az ország teljes területe, az Azori-szigetek kivételével.
                           
                        
                              5.
                           
                           
                              Szlovénia: az ország teljes területe.
                           
                        
                              6.
                           
                           
                              Szlovákia: valamennyi, az 1257/1999/EK rendelet 18. cikke szerinti hegyvidéki terület.”
                           
                        
            
         
               2.
            
            
               Az V. mellékletben a rendelet szövege a következő szöveggel egészül ki a Franciaország szó után:
               
                           „Horvátország
                        
                        
                           5 571”.
                        
                     
         3. cikk
   Az 1122/2009/EK rendelet kiigazítása
   Az 1122/2009/EK rendelet a következőképpen módosul:
   
               1.
            
            
               A 3. cikk a következő bekezdéssel egészül ki:
               „(7a)   Horvátország esetében a referenciaarányt az alábbiak szerint kell megállapítani:
               
                           a)
                        
                        
                           az állandó legelőként hasznosított földterület a mezőgazdasági termelők által az e rendelet 13. cikke (8) bekezdésével összhangban a 2013-ban bejelentett állandó legelőként hasznosított földterület.
                           Azokat a 2013-ban állandó legelőként hasznosított földterületeket, amelyeket a 73/2009/EK rendelet 6. cikke (2) bekezdésének harmadik albekezdésével összhangban erdősítettek, le kell vonni;
                        
                     
                           b)
                        
                        
                           a mezőgazdasági összterület a mezőgazdasági termelők által 2013-ban bejelentett mezőgazdasági összterület.”
                        
                     
         
               2.
            
            
               A 7. cikk (1) bekezdése f) pontjának helyébe a következő szöveg lép:
               
                           „f)
                        
                        
                           a jogosultság típusa, különösen a 73/2009/EK rendelet 44. cikkében előírt különleges jogosultságok, a 73/2009/EK rendelet 57a. cikke (10) bekezdésében előírt, az aknamentesítéssel kapcsolatos horvátországi külön nemzeti tartalékból folyósított támogatási jogosultságok, a 73/2009/EK rendelet 68. cikke (1) bekezdésének c) pontjával összhangban kiosztott jogosultságok, valamint a 73/2009/EK rendelet 64. cikkének (2) bekezdésében előírt eltérés hatálya alá tartozó támogatási jogosultságok;”
                        
                     
         
               3.
            
            
               A 15. cikk (1) bekezdésének helyébe a következő szöveg lép:
               „(1)   Az egységes támogatási rendszer szerinti támogatási jogosultságok kiosztása vagy adott esetben növelése iránti kérelmeket a tagállamok által meghatározott időpontig, azonban legkésőbb május 15-ig kell benyújtani, az egységes támogatási rendszer végrehajtásának, a termeléshez kötött támogatás integrálásának, a 73/2009/EK rendelet 46–48. cikke alkalmazásának első évében, vagy az említett rendelet 41., 57., 57a. vagy 68. cikke (1) bekezdése c) pontja alkalmazásának éveiben. Észtország, Lettország, Litvánia, Finnország és Svédország azonban meghatározhat ennél későbbi, de június 15-nél nem későbbi időpontot is.”
            
         4. cikk
   Hatálybalépés
   Ez a rendelet Horvátország csatlakozási szerződésének hatálybalépése esetén, annak hatálybalépése napján lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2013. május 8-án.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 30., 2009.1.31., 16. o.
   
      (2)  HL L 316., 2009.12.2., 1. o.
   
      (3)  HL L 316., 2009.12.2., 27. o.
   
      (4)  HL L 316., 2009.12.2., 65. o.